Serangan dan penaklukan Mongol

Serangan dan penaklukan Mongol berlangsung sepanjang kurun ke-13, menghasilkan sebuah Empayar Mongol yang besar yang mana menjelang tahun 1300, merangkumi sebahagian besar Asia dan Eropah Timur. Sejarawan mencadangkan bahawa serbuan dan serangan Mongol merupakan antara konflik paling berdarah dalam sejarah manusia. Selain itu, mereka juga membawa wabak bubonik bersama-sama mereka, menyebarkannya hampir ke seluruh Asia dan Eropah dan menjadi antara penyebab kehilangan nyawa dalam Black Death.Robert Tignor et al. Worlds Together, Worlds Apart A History of the World: From the Beginnings of Humankind to the Present (2nd ed. 2008) ch 11 pp 472-75 and map p 476-77Vincent Barras and Gilbert Greub. "History of biological warfare and bioterrorism" in  Clinical Microbiology and Infection (2014) 20#6 pp 497-502.Andrew G. Robertson, and Laura J. Robertson. "From asps to allegations: biological warfare in history," Military medicine (1995) 160#8 pp: 369-373.Rakibul Hasan, "Biological Weapons: covert threats to Global Health Security." Asian Journal of Multidisciplinary Studies (2014) 2#9 p 38. online

Empayar Mongol muncul dalam kurun ke-13 melalui siri-siri serangan dan penaklukan ke seluruh Asia Tengah dan Barat, dan tiba di Eropah Timur menjelang tahun 1240-an.

Serbuan ke atas Rusia oleh Tartar dan Mongol terus berlangsung selepas kejatuhan Empayar Mongol sekitar tahun 1260. Penaklukan wilayah di China oleh Mongol berterusan sehingga kurun ke-14 di bawah Dinasti Yuan, sementara puak-puak di Parsi kekal wujud sehingga kurun ke-15 di bawah Empayar Timurid. Di India, kekuasaan Mongol kekal sehingga kurun ke-19 melalui Empayar Mughal.

 Asia Tenggara

Dinasti Yuan yang dipimpin oleh Kublai Khan menceroboh Burma antara tahun 1277 dan 1287, mengakibatkan kehancuran dan perpecahan Kerajaan Beraja Pagan. Bagaimanapun, serangan pada tahun 1301 berjaya diundurkan oleh Kerajaan Beraja Myinsaing, Burma. Serangan Mongol ke atas Vietnam (kemudian dikenali sebagai Đại Việt) dan Jawa membawa kekalahan kepada Mongol, walaubagaimanapun kebanyakan negara di Asia Selatan bersetuju untuk membayar ufti untuk mengelakkan pertumpahan darah.Taylor 2013, p. 120.Taylor 2013, p. 103.ed. Hall 2008, p. 159.eds. Dutton & Werner & Whitmore 2013 .Gunn 2011, p. 112.Embree & Lewis 1988, p. 190.Woodside 1971, p. 8.

 Eropah 

Mongol menyerang dan memusnahkan Volga Bulgaria dan Rus' Kiev, sebelum menyerbu Poland, Hungary dan Bulgaria, dan lain-lain. Selama tiga tahun (1237–1240), Mongol memusnahkan dan melenyapkan kesemua kota-kota utama di Rusia kecuali Novgorod dan Pskov.

Giovanni da Pian del Carpine, utusan Paus kepada Khan Besar Mongol, mengembara melalui Kiev pada bulan Februari 1246 dan menulis:

Serangan-serangan Mongol menyebabkan perpindahan penduduk pada skala yang tidak pernah dilihat sebelumnya di tengah Asia dan timur Eropah. Khabar akan kedatangan gerombolan Mongol menyebabkan ketakutan dan panik di kalangan penduduk.

Garis masa
 1205–1209 : Pencerobohan Barat China
 1211–1234 : Pencerobohan Utara China
 1218–1220 : Pencerobohan Asia Tengah (timur laut jajahan Empayar Parsi)
1220-1223, 1235-1330 : Pencerobohan Georgia dan Caucasus (utara dan barat laut Parsi)
 1220–1224 : Pencerobohan Cumans
 1223–1236 : Pencerobohan Volga Bulgaria
 1231–1259 : Pencerobohan Korea
Pencerobohan Mongol di Eropah
 1237–1242 : Pencerobohan Rus
 1241 : Pencerobohan Poland, Lithuania dan Bohemia
 1241 : Pencerobohan Hungary
 1241 : Pencerobohan Austria dan timur laut Itali
 1242 : Pencerobohan Serbia dan Bulgaria
1241-1244 : Pencerobohan Anatolia
 1251-1259 : Pencerobohan Parsi, Syria dan Mesopotamia
1252-1472 kempen ketenteraan Mongol di Rusia
 1257, 1284, 1287 : Pencerobohan Vietnam
 1258 : Pencerobohan Baghdad
 1258-1259 : Pencerobohan Galych-Volhynia
 1259 : Serbuan ke atas Lithuania dan Poland
 1264-1265 : Serbuan ke atas Bulgaria dan Thrace
 1274, 1281 : Pencerobohan Jepun 
 1274 : Serbuan ke atas Bulgaria
 1275, 1277 : Serbuan ke atas Lithuania
 1277 : Pencerobohan Burma
 1279 : Pencerobohan Selatan China
 1281 : Pencerobohan Syria
 1285 : Pencerobohan Hungary
 1285 : Serbuan ke atas Bulgaria
 1287 : Pencerobohan Burma
 1287 : Serbuan ke atas Poland
 1293 : Pencerobohan Jawa
1297, 1299 : Pencerobohan India
 1299 : Pencerobohan Syria
1222-1327 : Pencerobohan India
Pencerobohan Mongol di Myanmar (1300)
 1303 : Pencerobohan Syria
1312 : Pencerobohan Syria

 Lihat juga 
 Empayar Mongol
 Pencerobohan Tatar

 Pautan luar 
 The Destruction of Kiev
 Battuta's Travels: Part Three - Persia and Iraq
 The Mongol invasion: the last Arpad kings
 The Tran Dynasty and the Defeat of the Mongols

Kategori:Empayar Mongol